Պալեխ

**Պալեխ** (ռուս.՝ Па́лех ), քաղաք Ռուսաստանի Դաշնության եվրոպական մասի հյուսիսարևելյան հատվածում՝ Իվանովոյի մարզում, երկրի մայրաքաղաք Մոսկվայից մոտավորապես 350 կմ դեպի հյուսիս-արևելք, Պալեշկա գետի ափին։ Նույնանուն շրջանի և համայնքի վարչական կենտրոնն է։ Զբաղեցնում է 5,8  քառակուսի կիլոմետր տարածք։ 2017 թվականի տվյալներով բնակչության թվաքանակը եղել է 4821։ Պալեխը արվեստների և արհեստների ավանդական կենտրոն է և պատմական այլ քաղաքների պես երբեմն ներառվում է Ռուսաստանի ոսկե օղակ անվանումով հայտնի զբոսաշրջային երթուղում։

Տասնչորսերորդ և տասնհինգերորդ դարերում Պալեխը եղել է գավառային իշխանությունների կենտրոն, հետագայում պատկանել է Բուտուռլինների ազնվականական տոհմին։ 1762–1774 թվականներին բնակավայրում կառուցվել է Տիրոջ Համբարձման ուղղափառ եկեղեցին, որը բարոկկո ոճի ճարտարապետության գեղեցիկ նմուշ է։ 18-րդ դարից գյուղը համբավվել է նաև որպես սրբապատկերների ստեղծման կենտրոն։ Բոլշևիկների իշխանության գալուց հետո տեղի արվեստագետները ստիպված են եղել կենտրոնանալ աշխարհիկ թեմաների վրա, ստեղծել են գունավոր լաքապատ պապիե-մաշե տուփերի նոր, ինքնատիպ ժանր։ 1947 թվականին Պալեխն ստացել է քաղաքատիպ ավանի կարգավիճակ (մինչ այդ՝ խորհրդային առաջին տարիներին նրան տրվել էր բանավանի՝ բանվորական ավանի կարգավիճակ): Խորհրդային Միության փլուզումից հետո այստեղ տեքստիլ և սննդի արդյունաբերությունը գրեթե վերացել է, ուստի քաղաքն ապրում է հիմնականում զբոսաշրջության, հուշանվերների արտադրության հաշվին։

Պալեխում է ծնվել նշանավոր նկարիչ Պավել Կորինը, ում տունը վերածվել է թանգարանի։ Քաղաքում գործում է նաև լաքապատ մանրանկարչության թանգարան։

## Ժողովրդագրություն

## Պատկերասրահ

Ivanovo Obl Palekh asv2018-08 img19.jpg|Պատմական կենտրոնի տեսքը թռչնաթռիչքի բարձրությունից
Ivanovo Obl Palekh asv2018-08 img13.jpg|Պալեխյան արվեստի պետական թանգարանը
Ivanovo Obl Palekh asv2018-08 img15.jpg|Մշակույթի պալատը
Палех, мемориал ВОВ.jpg|Մեծ հայրենականում զոհված պալեխցիների հիշատակին նվիրված հուշակոթողը
Fire depot, Palekh 01.jpg|Հրշեջ մասի շենքը
S.George (18th c., Palekh museum).png|Սրբապատկեր սուրբ Գևորգի և օձի թեմայով. XVIII դարի կեսեր
St Nicholas Paleh.jpg|Никола Отвратный. XX դարի սկիզբ
Firebird (Zhegalov).jpg|Հազարան բլբուլ. հեղինակ՝ Վիկտոր Ժեգալով, 1928
Three maidens by the window (Bazhenov).jpg|Երեք գեղեցկուհիներ պատուհանի տակ. Պավել Բաժենով, 1931
Ivanovo Obl Palekh asv2018-08 img02.jpg| Եկեղեցիներից մեկի առաստաղի ձևավորումը


## Տես նաև
* Պալեխի մանրանկարչություն
* Պալեխի շրջան

## Ծանոթագրություններ

## Գրականություն
* 
* 
* 
* *Котов В. Т.* *(Kotov V.)* Палех. Государственный Музей Палехского искусства. (The State Museum of Palekh Art). Альбом. На русском и английском языках. — М.: Изобразительное искусство, 1975. — 370 с., илл.
* *Кривошеина Н. В.* «Вятский Палех» в монументальной церковной живописи конца XIX века [Текст] : (монография). – Киров : Лобань, 2009. – 152 с., илл.

## Արտաքին հղումներ
* Списки населённых мест Владимирской губернии на 1859 год. — СПб., 1863. — С. 60.
* Список населённых мест Владимирской губернии на 1905 год. — Владимир, 1907. — С. 65.
* Историко-статистическое описание церквей и приходов Владимирской епархии на 1898 год. — Владимир, 1898. — С. 400—402.
* Каким был Палех — история Палеха из частных и музейных фотоархивов
* 

Կատեգորիա:1618 թվականին հիմնադրված բնակավայրեր
Կատեգորիա:Իվանովոյի մարզ
Կատեգորիա:Ռուսաստանի Իվանովոյի մարզի Պալեխսկի շրջանի բնակավայրեր
Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքատիպ ավաններ